প্যারিসের স্টেড রোল্যাঁ গ্যারোতে ফিলিপ শ্যাট্রিয়ের কোর্টে ২০০৬ ফ্রেঞ্চ ওপেন প্রতিযোগিতা
**ক্লে কোর্ট** হল একটি টেনিস কোর্ট, এটি এমন একটি খেলার মাঠ যেটি তৈরি হয় পাথর চূর্ণ, ইঁট, নরম শিলা বা অন্যান্য খনিজ সামগ্রী দিয়ে। ক্লে কোর্টে ফ্রেঞ্চ ওপেন খেলা হয়, যেটি গ্র্যান্ড স্ল্যাম প্রতিযোগিতাগুলির মধ্যে এটিকে অনন্য করে তুলেছে। উত্তর আমেরিকা, এশিয়া-প্যাসিফিক বা ব্রিটেনের চেয়ে কন্টিনেন্টাল ইউরোপ এবং লাতিন আমেরিকায় ক্লে কোর্টগুলি বেশি দেখা যায়। দুটি প্রধান ধরনের ক্লে কোর্ট দেখা যায়: লাল ক্লে, যেটি সাধারণ প্রকারের, এবং সবুজ ক্লে, "রুবিকো" নামেও পরিচিত, যেটি অপেক্ষাকৃত শক্ততর পৃষ্ঠতলের। যদিও অন্য ধরনের টেনিস কোর্ট গঠনের তুলনায় এটি তৈরি করতে কম খরচ হয়, কিন্তু এই কোর্টের রক্ষণাবেক্ষণের ব্যয় বেশি, কারণ মসৃণতা রক্ষার জন্য পৃষ্ঠতলটি বারবার সমান করা আবশ্যক।

খেলা
----

ক্লে কোর্টগুলিকে "ধীর" কোর্ট বলা হয় কারণ এখানে বল মাটিতে পড়ে তুলনামূলকভাবে লাফায় বেশি এবং এর ফলে তাদের গতি, প্রাথমিক গতি থেকে অনেকটাই কমে যায়, এইজন্য কোন খেলোয়াড়ের পক্ষে সেরা শট মারা কঠিন হয়ে পড়ে। এখানে প্রতিটি পয়েন্টের জন্য দীর্ঘ লড়াই হয়। অতএব যে খেলোয়াড়েরা ভূমিরেখা বরাবর খেলে এবং যাদের সামঞ্জস্যপূর্ণ ও শক্তিশালী রক্ষণাত্মক খেলা আছে তাদের ক্লে কোর্টে খেলতে সুবিধা হয়। এই কারণে রাফায়েল নাদাল, বিয়োর্ন বোরি, ক্রিস এভার্ট, এবং জাস্টিন হেনিনের এর মতো খেলোয়াড়েরা ফ্রেঞ্চ ওপেনে সাফল্য অর্জন করেছেন। যে খেলোয়াড়রা ক্লে কোর্টে ভালো খেলে, কিন্তু দ্রুত গতির কোর্টে একই খেলার ধারা বজায় রাখতে তাদের অনেক বেশি লড়াই করতে হয়, তারা ক্লে-কোর্ট বিশেষজ্ঞ হিসাবে পরিচিত। ক্লে কোর্টের খেলোয়াড়রা সাধারণত অর্ধবৃত্তে খেলে, ভূমিরেখার প্রায় ১.৫ থেকে ৩ মিটার (৫ থেকে ১০ ফুট) পেছন থেকে। "পূর্ণ পাশ্চাত্য গ্রিপের" খেলোয়াড়দের ক্লে কোর্টে টপস্পিন করতে সুবিধা হয়। ক্লে কোর্টের খেলোয়াড়রা তাদের প্রতিপক্ষকে ধরাশায়ী করার জন্য টপস্পিন ব্যবহার করে।

আলগা পৃষ্ঠতলের ওপর দিয়ে হাঁটাচলা করা অন্য যে কোনও সমতলে চলাচলের চেয়ে যথেষ্ট আলাদা। ক্লে কোর্টে খেলায় প্রায়শই স্ট্রোকের সময় বলের কাছে পিছলে গিয়ে মারার ক্ষমতা থাকতে হয়, অপরদিকে একটি শক্ত বা ঘাসের কোর্টে দৌড়ে বলের কাছে পৌঁছে দাঁড়িয়ে বল মারার দক্ষতা থাকতে হয়।

ক্লে কোর্টে বল যেখানে মাটিতে পড়ে সেখানে ছাপ থেকে যায়, এটি এই কোর্টের এক অনন্য বিশেষত্ব, বলটি কোর্টের মধ্যে পড়েছিল না বাইরে তা নির্ধারণ করা সহজ হয়। লাল ক্লে কোর্টের সমালোচকরা এই কোর্টের মাটি সর্বদা ভিজিয়ে রাখার অসুবিধার দিকে ইঙ্গিত করেন, মাটি শুকিয়ে গেলেই খেলতে অসুবিধা হয়, এবং মাটির দাগের জন্য পোশাক এবং জুতোর ক্ষতি হয়। কেবল লাল ক্লে কোর্টে নয়, সমস্ত ক্লে কোর্টেই, খেলোয়াড়দের জুতোর নীচে মাটির স্তর জমে যায়, যেগুলি বারে বারে পরিষ্কার করতে হয়।

রূপান্তর সমূহ
-------------

### লাল ক্লে

প্রায় সব লাল ক্লে কোর্টই প্রাকৃতিক কাদামাটি (ক্লে) দিয়ে তৈরি হয়না বরং চূর্ণবিচূর্ণ ইঁট দিয়ে তৈরি করা হয়, ওপরের স্তরে সূক্ষ্মভাবে চূর্ণ করা আলগা কণা থাকে। ইউরোপ এবং লাতিন আমেরিকাতে এই জাতীয় কোর্ট সবচেয়ে বেশি দেখা যায়। 
ব্যবহৃত ইঁটের মিশ্রণের ওপর নির্ভর ক'রে পৃষ্ঠতলের রঙ পরিবর্তিত হয়, এবং সেটি হালকা হলুদ থেকে গাঢ় লাল পর্যন্ত হতে পারে।

*এন টাউট ক্যাস* (ফরাসিতে "যে কোনো ক্ষেত্রে") হল নিকাশীর উন্নতির জন্য মোটা শীর্ষ স্তর সমন্বিত লাল ক্লে কোর্টের একটি সংস্করণ। পৃষ্ঠতলের কণাগুলি মোটা হলে বৃষ্টির পর জল সহজে মাটির নিচে চলে যায়, তার ফলে পৃষ্ঠতল তাড়াতাড়ি শুকিয়ে যায়।

প্রাকৃতিক ক্লে কোর্ট বিরল কারণ এই ধরনের কোর্টের পৃষ্ঠতলে জল সহজে শোষিত হয় না এবং শুকোতে দুই থেকে তিন দিন সময় লেগে যায়। প্রাকৃতিক লাল কাদামাটির একটি ভাল উদাহরণ দেখা যায় পিট্‌সবার্গ এর ফ্রিক পার্ক ক্লে কোর্টে, যেখানে সরকারী সুবিধাসহ ছয়টি লাল ক্লে কোর্ট আছে এবং ১৯৩০ সাল থেকে নিয়মিত ব্যবহৃত হচ্ছে।

### সবুজ ক্লে

"সবুজ ক্লে" শিরোনামকে এখানে পুনর্নির্দেশ করা হয়েছে। দ্য পার্সনের জন্য সবুজ ক্লে দেখুন।
মারিয়া শারাপোভা ২০০৮ ফ্যামিলি সার্কেল কাপ প্রতিযোগিতায় সবুজ ক্লে তে খেলছেন
সবুজ ক্লে, **রুবিকো** এবং **হার-ট্রু** নামেও পরিচিত, মোটা লাল মাটির ক্লে কোর্টের মতই, তবে এটি ইঁটের পরিবর্তে চূর্ণ মেটাবেসাল্ট থেকে তৈরি, এর ফলে পৃষ্ঠতলটি কিছুটা শক্ত ও দ্রুততর। সবুজ মাটি দিয়ে ভূপৃষ্ঠ তৈরি করা হয়। এর পরে শীর্ষতলটি ঢাকা হয়। এই কোর্টগুলি মূলত পূর্ব এবং দক্ষিণ মার্কিন যুক্তরাষ্ট্রে অবস্থিত। সবুজ হার-ট্রু ক্লে কোর্টে একটি ডাব্লুটিএ প্রতিযোগিতা খেলা হয়, সেটি হল, দক্ষিণ ক্যারোলিনার চার্লসটনে অনুষ্ঠিত চার্লসটন ওপেন। ১৯৭৫ সাল থেকে ১৯৭৭ সাল অবধি, ইউএস ওপেন হার-ট্রু ক্লে কোর্টে খেলা হয়েছিল।

### নীল ক্লে

মাদ্রিদ ওপেনের ২০১২ সালের সংস্করণটি পরীক্ষামূলকভাবে নীল ক্লে কোর্টে খেলা হয়েছিল। এটি মাটির মিশ্রণ থেকে প্রাকৃতিক আয়রন অক্সাইড সরিয়ে তৈরি করা হয়েছিল, তারপরে কোর্টের ওপর নীল রঙের রঞ্জক ব্যবহার করা হয়েছিল। টেলিভিশনে দর্শকদের দেখার পক্ষে আরও সহজ করার জন্য এই শক্তকোর্টের উপরিভাগ নীল করা হয়েছিল। খারাপ আবহাওয়া পরিস্থিতির জন্য এবং আয়োজকরা পৃষ্ঠতলে লবণের আস্তরণ ব্যবহার করার ফলে অত্যন্ত পিচ্ছিল পৃষ্ঠতল তৈরি হয়েছিল, এবং এখানে প্রচলিত ধীর ক্লে কোর্টের পৃষ্ঠতলের চেয়ে দ্রুত হার্ডকোর্টের পৃষ্ঠতলের মত খেলা হয়েছিল। রজার ফেদেরার প্রতিযোগিতাটি জিতেছিলেন এবং রাফায়েল নাদাল ও নোভাক জকোভিচের মত শীর্ষ স্তরের খেলোয়াড়েরা প্রতিযোগিতার প্রথম দিকেই ছিটকে গিয়েছিলেন। খেলোয়াড়েরা ভবিষ্যতের নীল-ক্লে কোর্টে খেলা বর্জনের হুমকির দিয়েছিলেন এবং পরের বছর থেকে প্রতিযোগিতাটি আবার লাল ক্লে কোর্টে হয়ে আসছে।

আরো দেখুন
---------

* Hardcourt
* Grass court
* Carpet court

তথ্যসূত্র
---------

1. 1 2  Lavallee, Andrew R.। "Clay Courts: What Are They Anyway?"। ২৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৬।
2. ↑   En-Tout-Cas Sports Surfaces home page
3. ↑  "Frick Park Clay Court Tennis Club"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১১।
4. ↑  "Har-Tru Classic Green Clay"। *Har-Tru*। Har-Tru LLC। সংগ্রহের তারিখ ২৫ এপ্রিল ২০১৭।
5. ↑  "Novak Djokovic and Rafael Nadal threaten to boycott Madrid Open if they don't change blue clay-court"। ১১ মে ২০১২।

| * দে
* স
টেনিস |
| --- |
| 
* আন্তর্জাতিক টেনিস ফেডারেশন
* ইতিহাস
* পরিভাষা
* টেনিস খেলার ধরণ
* টেনিস রেকর্ডসমূহের তালিকা

 |
| সাধারণ বিষয় | 

|  |
| --- |
| 
* স্কোর পদ্ধতি
	+ পয়েন্ট
* কৌশল
	+ ধরার কৌশল
	+ সার্ভ ও ভলি
* সরঞ্জাম
	+ বল
	+ র‌্যাকেট
	+ স্ট্রিং
* কর্মকর্তা
* প্রযুক্তি
	+ ইলেকট্রনিক লাইন বিচারক
	+ হক-আই
	+ সাইক্লোপস

 |
| কোর্ট | 
* কার্পেট
* ক্লে
* ঘাস
* হার্ড

 |
| শট | 
* ব্যাকহ্যান্ড
* ব্যাকস্পিন
* ড্রপ শট
* ফ্লাট
* ফোরহ্যান্ড
* গ্রাউন্ডস্ট্রোক
* অর্ধ-ভলি
* লব
* পাসিং শট
* সার্ভ
	+ এইস
* স্ম্যাশ
* টপস্পিন
* ভলি

 |

 |  |
| গ্র্যান্ড স্ল্যাম | 
* অস্ট্রেলিয়ান ওপেন
* ফ্রেঞ্চ ওপেন
* উইম্বলডন
* ইউএস ওপেন
* রেকর্ড

 |
| পেশাদারী ট্যুর | 

|  |  |
| --- | --- |
| পুরুষ | 
* এটিপি ওয়ার্ল্ড ট্যুর
* এটিপি চ্যালেঞ্জার ট্যুর
* আইটিএফ পুরুষদের সার্কিট

 |
| মহিলা | 
* ডব্লিউটিএ ট্যুর
* ডব্লিউটিএ ১২৫কে সিরিজ
* আইটিএফ মহিলাদের সার্কিট

 |

 |
| দলীয় বিষয় | 
* ডেভিস কাপ
* ফেড কাপ
* হপম্যান কাপ
* উইটম্যান কাপ
* ওয়ার্ল্ড টিম কাপ
* ওয়ার্ল্ড টিম টেনিস
* আন্তর্জাতিম প্রিমিয়ার টেনিস লীগ

 |
| বহু-ক্রীড়া আসর | 

|  |  |
| --- | --- |
| আন্তর্মহাদেশীয় | 
* অলিম্পিক
* যুব অলিম্পিক
* বিশ্ববিদ্যালয় পর্যায়
* কমনওয়েলথ
* দ্বীপপুঞ্জ
* ভূ-মধ্যসাগরীয়

 |
| মহাদেশীয় | 
* সর্ব-আফ্রিকা
* এশিয়া
* প্রশান্ত মহাসাগরীয়
* প্যান আমেরিকান

 |

 |